ToekomsVenster: ŉ Beskrywing van liefdehttps://rak2.spens.co.za/radio/2016/437.mp3 Argieffoto. Die vrug van die Gees is … vrede… – Galasiërs 5:22 Toewydingsoomblik Jou hart wat eens verhard was deur wonde en sonde word nou sag soos klei wanneer vrede jou knie. Gebed Ek wil vandag vir jou Romeine 15:13 bid: Ek bid dat dié God wat aan jou ’n toekomsverwagting gee, deur die geloof jou lewe met vreugde en vrede sal vul. Ja, mag jou lewe tot oorlopens toe vol verwagting wees deur die kragtige werking van die Heilige Gees! Amen. – Romeine 15:13 Praktyk Die Hebreeuse woord vir vrede (Shalom) kan in Engels vertaal word as Nothing lacking, nothing broken – niks sal jou ontbreek nie en niks is meer stukkend nie. As heel mens opereer jy nie meer met ’n konstante behoefte of nood in jou eie hart nie. Jy is nou ’n vredemaker wat die gebrokenheid in ander herken, want jy het dieselfde pad gestap. Jy het egter daardeur gegroei en die olie van vrede ontdek. Nou kan jy oral vrede uitgiet waar die vyand probeer verwarring en verdeeldheid saai. Jy sien nie langer slegs wat voor oë is nie, maar dieper, verder, wyer. Jy sien God wat God sien!